14 CHERNÉL ISTVÁN 



a szomszéd kert fölött húzódó telefondrót alatt szárnyszegetten megfog- 

 ták. A nagy szárazság miatt húzódhatott e szokatlan helyre, mely arány- 

 lag bőséges táplálékot kínált a megszorult madárnak. Kertem ugyanis a 

 kőszegi vár régi árkának egy részét foglalja el s mély fekvésénél fogva 

 elég nedves talajú maradt és sok földi gilisztát kinált a szalonkának. 

 Okt. 10-én Borostyánkő (Vasm.) erdeiben szalonkázva délelőtt, napsütötte 

 erdei rétről egyszerre 5 db kelt föl előttem. Ezeket is a szárazság szo- 

 rította a posványos, teljesen nyilt helyre, mert az erdő talaja mindenütt 

 oly kemény volt, hogy nem birtak táplálékhoz jutni. Pinkafő és Vas- 

 vörösvár vidékén, hol sok nedves völgy találkozik, ebben az évben 

 nagyon sok szalonka volt az ősszel. Pinkafőn 1908 nov. 4-én egy nedves 

 erdei rétről szintén 3 db-ot rebbentettem föl világos nappal. 1911 ápr. 

 9-én a budakeszi erdőben — Budapest szomszédságában — sógorom 

 4 tojásos fészekaljat talált. A tojások hegyes végükkel lefelé voltak a 

 fészekben. 



Sturnus vulgaris L. 1912. júl. 9-én Kőszegen egy csapat közt fiam 

 egy teljes albínót látott. 



Syrnium uralense Páll. 1913. szept. 26-án Barnabás (Máramarosm.) 

 szomszédságában emelkedő 'hegységben, 1400 méter magasságban, 1 db 

 fejem fölé szállott s pár méternyiről nézegetett le reám. Ugyanitt a múlt 

 évben lövetett 1 db. 



Tadorna tadorna L. 1914 marc. 21-én 2 db a Velencei-tavon. 



Tetrao tetrix L. Esterházy Miklós herceg főerdészétől hallottam, 

 hogy Lékán (Vasm.) 1912 május hóban már 3 db-ot láttak. Ezek hatá- 

 rozottan Borostyánkő felől terjedtek át ide. Ott pár év óta bukkant föl 

 l-í-2 db s egy lövetett is, a határos osztrák hegyeken azonban rendes 

 dürgő helyei vannak. 



Tetrao urogalliis L. 1913 okt. 18-án Kőszegen az «alsó-erdő» leg- 

 délibb vágásában - teljesen sík területen — egy ?-nal találkoztam. 

 1916 dec. 17-én Kőszegdoroszló község erdejében, halmos területen, az 

 erdőőr tévedésből (ismeretlen ritka madárnak tartotta) egy ?-ot lőtt, 

 melyet kitömtem a «Vasvármegyei Múzeum» (Szombathely) részére. 

 Begyében 423 ép borókamag volt. 



Tetrao urogallus x tetrix. 1908. október havában Felsőőrön (Vasm.) 

 ejtettek el egy «középfajdot». 



Totanus ochropus L. 1908 júl. 15-én Kőszegen az «alsó-réteken» a 

 Gyöngyös mellett tartózkodott 1 db pár napig; júl. 25-én a marha- 

 usztatónál láttam. Nyáron még nem figyeltem meg nálunk s átvonulás- 

 kor is csak ritkábban. 



Badacsony, 1917 okt. 15-én. 



